วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
11 ม.ค. 2559

ภาครวมตลาดภาคเช้า
ดัชนี SET ช่วงเช้าปิดลบ 1,236.75 จุด (-16.75 จุด,-1.35%) กรอบ 1,226 -1,236 จุดมูลค่าการซื้อขาย 16,099.25 ล้านบาท เรียงลำดับมูลค่าการซื้อขาย ICT TRANS BANK ENERG COMM CONMAT FOOD CONS ตามลำดับ
ตลาดภูมิภาคปรับลง [Nikkei225ปิด][FBMKLCI -0.75%][HSI -2.45%][SSE -2.40%][TAIEX -1.34%] สะท้อนดัชนีราคาผู้บริโภค (CPI) ของจีนขยายตัวต่ำกว่าเป้าหมายของรัฐบาล ขยายตัว 1.4% ในปี 58 ซึ่งต่ำกว่าเป้าหมาย 3% ที่รัฐบาลจีนตั้งไว้
นอกจากนั้นยังต่ำกว่าตัวเลขปี 2557 ที่โต 2% สำหรับดัชนี CPI เดือนธ.ค. ปรับตัวขึ้น 1.6% หลังจากที่ขยายตัว 1.5% ในเดือนพ.ย. ส่วนดัชนีราคาผู้ผลิต (PPI) ของจีน ปรับตัวลง 5.2% ในปี 2558 เมื่อเทียบกับปีก่อนหน้า สำหรับในเดือนธ.ค. ดัชนี PPI ร่วงลง 5.9% เมื่อเทียบรายปี ซึ่งไม่เปลี่ยนแปลง
ปัจจัยไทย วันนี้ได้มีพิธีลงนามบันทึกข้อตกลง “โครงการสินเชื่อดอกเบี้ยต่ำ (ซอฟท์โลน) เพื่อเป็นเงินทุนหมุนเวียนให้แก่ผู้ประกอบการ SMEs” ระหว่างธนาคารออมสิน สถาบันการเงินของรัฐ และธนาคารพาณิชย์ รวมทั้งหมด 20 แห่ง วงเงิน 5 หมื่นล้านบาท
ทั้งนี้ มีเงื่อนไขที่แตกต่างจากโครงการระยะแรก เพียงแค่เงื่อนไขเดียว คือ จำกัดวงเงินสินเชื่อต่อรายไว้ไม่เกิน 10 ล้านบาท (โครงการแรกกำหนดไว้ไม่เกิน 50 ล้านบาท) ส่วนอัตราดอกเบี้ย เงื่อนไขอื่นๆ เหมือนโครงการระยะแรก โดยคาดว่าจะมีผู้ประกอบการเข้าโครงการประมาณ 5,000 ราย
 
IMPACT(+) BEM CPF TASCO AAV VIBHA TCAP TU SVI TTW BCH GLOW SUPER CHG BA TKN KAMART TIPCO
IMPACT(-) PTT ADVANC AOT PTTEP BBL PTTGC SCC SCB BDMS KTB MINT TRUE CPALL CPN INTUCH TMB
 
แนวโน้มตลาดและหุ้นที่น่าสนใจ
ปิดภาคเช้า 1,227.43 จุด  (-16.75)
แนวโน้มภาคบ่าย : คาดแกว่งตัวในกรอบแคบ 1,225 – 1,232 จุด 
ดัชนีช่วงเช้า ปรับตัวหลุดจุดต่ำสุดวันก่อนหน้าที่ 1,228 จุด มีโอกาสปรับตัวลงต่อ ทดสอบแนวรับ 1,225 จุด  โดยมีแนวต้านภาคบ่ายที่ 1,232 จุด 
 
TPCH (ราคาปิดภาคเช้า 14.50)
คำแนะนำ : ซื้อ ; แนวรับ 14.40 แนวต้าน 15.60 
แท่งเทียนระยะสั้น ราย 15 นาที, ยังคงฟอร์มตัวได้สวย พร้อมทั้งเกิดสัญญาณซื้อใน MACD และมี ปริมาณการซื้อขายที่เพิ่มขึ้นต่อเนื่อง ถือเป็นสัญญาณดี มีโอกาสปรับตัวขึ้นทดสอบ 15.60
 
S11 (ราคาปิดภาคเช้า 8.05)
คำแนะนำ : ซื้อ ; แนวรับ 7.95  แนวต้าน 8.35/8.60
แท่งเทียนรายวัน ยังคงฟอร์มตัวได้สวยต่อเนื่อง สามารถย้ำฐานแถวบริเวณ EMA 15 วัน ได้อย่างมั่นคง พร้อมกับเกิดสัญญาณ Convergence ใน MACD, คาดปรับตัวขึ้นทดสอบแนวต้าน 8.35 โดยมีแนวรับที่ 7.95 
 
ข่าวภาคเช้า 
– KCAR “จันทรเสรีกุล” ปรับโครงสร้างการถือหุ้น KCAR ในกลุ่มราว 16%
– DIMET “รุจิกาญจนา” – “อัจฉรา โมมินทร์”-“เสาวลักษณ์ โชคอาภรณ์ชัย”ขายหุ้น DIMET
– CCET เผยยอดขาย ธ.ค.58 ลด 35.7% จาก ธ.ค.57, ทั้งปี 58 ลด 1.6% จากปีก่อน
– LPN ตั้งเป้าปี 59 รายได้ 1.76 หมื่นลบ.จาก 1.55 หมื่นลบ.ในปี 58 + มีแผนเปิด 15 โครงการใหม่ รวมมูลค่า 2.01 หมื่นลบ.
– TASCO รับลูกรัฐทุ่มงบใช้ยางพาราสร้างถนน เตรียมเพิ่มกำลังผลิตเท่าตัวใน 4 เดือน
– JWD จับมือพันธมิตรขยายธุรกิจสู่กลุ่มประเทศ CLMV ประเดิมที่สปป.ลาว
– KAMART แจงผู้บริหารไม่เคยให้ข่าวคาดการณ์รายได้-กำไรในปี 58    